CELEX: 31990R2594
Language: el
Date: 1990-09-06 00:00:00
Title: Κανονισμός (ΕΟΚ) αριθ. 2594/90 της Επιτροπής της 6ης Σεπτεμβρίου 1990 για την τροποποίηση του κανονισμού (ΕΟΚ) αριθ. 2351/90 περί θεσπίσεως εξαιρετικών μέτρων στήριξης της αγοράς στον τομέα του χοιρείου κρέατος στο Βέλγιο

Avis juridique important

|

31990R2594

Κανονισμός (ΕΟΚ) αριθ. 2594/90 της Επιτροπής της 6ης Σεπτεμβρίου 1990 για την τροποποίηση του κανονισμού (ΕΟΚ) αριθ. 2351/90 περί θεσπίσεως εξαιρετικών μέτρων στήριξης της αγοράς στον τομέα του χοιρείου κρέατος στο Βέλγιο  

Επίσημη Εφημερίδα αριθ. L 244 της 07/09/1990 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 2594/90 ΤΗΣ ΕΠΙΤΡΟΠΗΣ  της 6ης Σεπτεμβρίου 1990  για την τροποποίηση του κανονισμού (ΕΟΚ) αριθ. 2351/90 περί θεσπίσεως εξαιρετικών μέτρων στήριξης της αγοράς στον τομέα του χοιρείου κρέατος στο Βέλγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφάνισης κλασικής πανώλης των χοίρων, σε ορισμένες περιοχές παραγωγής του Βελγίου ελήφθησαν υγειονομικά μέτρα με την απόφαση 90/161/ΕΟΚ της Επιτροπής της 30ής Μαρτίου 1990 σχετικά με ορισμένα μέτρα προστασίας κατά της κλασικής πανώλης των χοίρων στο Βέλγιο (3), όπως τροποποιήθηκε τελευταία από την απόφαση 90/466/ΕΟΚ (4), και θεσπίστηκαν εξαιρετικά μέτρα στήριξης της αγοράς του χοιρείου κρέατος για το εν λόγω κράτος μέλος με τον κανονισμό (ΕΟΚ) αριθ. 2351/90 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2399/90 (6)·  ότι, χάρη στις προόδους που πραγματοποιήθηκαν σε υγειονομικό επίπεδο, πρέπει να περιοριστεί η εφαρμογή των εξαιρετικών μέτρων στήριξης της αγοράς που συνίστανται στην αγορά βαρέων χοιριδίων και βαρέων χοίρων σε περιορισμένη ζώνη· ότι, κατά συνέπεια, πρέπει να μειωθούν οι ανώτατες ποσότητες ζώων που μπορούν να αγοραστούν κάθε εβδομάδα βάσει του κανονισμού (ΕΟΚ) αριθ. 2351/90·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2351/90 τροποποιείται ως εξής:  1. Το άρθρο 1 παράγραφος 1 αντικαθίσταται από το ακόλουθο κείμενο:  «Άρθρο 1  1. Ο οργανισμός παρεμβάσεως του Βελγίου αποδέχεται κάθε εβδομάδα για αγορά, με έξοδα της Κοινότητας, τα τρία τέταρτα του αριθμού των ζώων για τα οποία έχουν υποβληθεί αιτήσεις αγοράς κατά τη διάρκεια μιας εβδομάδας και εντός ενός ορίου 7 500 ζωντανών χοίρων βάρους μεγαλυτέρου των 110 χιλιογράμμων κατά μέσο όρο ανά παρτίδα και 1 500 χοιριδίων βάρους μεγαλυτέρου των 25 χιλιογράμμων κατά μέσο όρο ανά παρτίδα.»  2. Το παράρτημα 1 αντικαθίσταται από το ακόλουθο κείμενο:  «ΠΑΡΑΡΤΗΜΑ 1  Η περιοχή των κοινοτήτων Wingene, Ardooie, Meulebeke, Pittem, Tielt και Ruiselede, εκτός από την περιοχή των κοινοτήτων του Meulebeke, Tielt και Ruiselede που βρίσκονται νοτιοανατολικά της εθνικής οδού Ν 399 και της εθνικής οδού Ν 37 και η περιοχή της κοινότητας του Ardoole που βρίσκεται δυτικά του αυτοκινητοδρόμου Α 17».  Άρθρο 2  Μετά από αίτηση των συμβαλλομένων, μπορεί να μην τηρηθεί η υποχρέωση μεταποιήσεως, καθώς και η ενίσχυση της αποθεματοποιήσεως, για όλες τις συμβάσεις που έχουν συναφθεί δυνάμει των άρθρων 4 και 6 του κανονισμού (ΕΟΚ) αριθ. 2351/90.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 90 της 5. 4. 1990, σ. 26.  (4) Βλέπε σελίδα 32 της παρούσας Επίσημης Εφημερίδας.  (5) ΕΕ αριθ. L 215 της 10. 8. 1990, σ. 9.  (6) ΕΕ αριθ. L 222 της 17. 8. 1990, σ. 41.